Спіс уладальнікаў Галоўнай «Рок-кароны»

Галоўная (Вялікая) «Рок-карона» (ці Гурт года) — галоўная намінацыя штогадовай беларускай рок-прэміі «Рок-каранацыя». Першае ўручэнне прэміі адбылося па выніках 1994 года, апошняе — па выніках 2011. Не адбылася цырымонія ўзнагароджання «Рок-каранацыя 2003», а ўзнагароды цырымоніі «Рок-каранацыя 2005» прысуджалі за музычныя падзеі двух гадоў — 2004 і 2005. На юбілейнай цырымоніі, якая падсумоўвала 15 год існавання прэміі, Галоўная «Рок-карона» не была ўручана.

Уладальнікамі галоўнай рок-кароны з'яўляюцца 11 беларускіх гуртоў і 1 супольны музычны праект. Тры рок-гурты атрымлівалі Вялікую «Рок-карону» двойчы ў гісторыі прэміі. Выканаўца Лявон Вольскі ўсталяваў своеасаблівы рэкорд: атрымліваў Галоўную «Рок-карону» двойчы ў складзе гурта «N.R.M.» і адзін раз у складзе гурта «Крамбамбуля».
 Спіс 
У табліцы ніжэй лаўрэаты размешчаны ў храналагічным парадку.  пазначаны гурты, якія атрымлівалі Галоўную «Рок-карону» двойчы.
ГодВыяваНазваЗаўвагі Рок-каранацыя '94  200px  гурт «Крама»  Рок-гурт з Баранавічаў, заснаваны ў 1991 годзе на базе гурта «Рокіс» Рок-каранацыя '95  200px  гурт «Rouble Zone»  Рок-гурт з Барысава, заснаваны Алегам «Джагерам» Мінаковым. Зараз не існуе. Рок-каранацыя '96  200px  гурт «Ляпіс Трубяцкі»  Рок-гурт, заснаваны ў 1990 годзе. Лідарам  з'яўляўся Сяргей Міхалок. Распаўся 1 верасня 2014 года. Рок-каранацыя '97  200px  гурт «N.R.M.»  Мінскі рок-гурт, заснаваны ў 1994 годзе ўдзельнікамі рок-гурта «Мроя». Назва гурта расшыфроўваецца як «Незалежная Рэспубліка Мроя». Рок-каранацыя ’98  200px  гурт «Neuro Dubel»  Панк-рок гурт з Смалявіч, заснаваны ў 1989 годзе. Да 2003 года выконвалі песні пераважна на рускай мове. Рок-каранацыя '99  200px  гурт «KRIWI»  Мінскі фолк-гурт, заснаваны ў 1996 годзе. Рок-каранацыя 2000  200px  гурт «N.R.M.»  Рок-каранацыя 2001  200px  прадзюсар Алесь Суша Атрымаў за беларускі супольны музычны альбом «Я нарадзіўся тут», запісаны ў 2000 годзе. Рок-каранацыя 2002  200px  гурт «Крамбамбуля»  Мінскі гурт, які выконвае музыку ў змешаным стылі пад уплывам рока і поп-фолка. Заснаваны ў 2001 годзе Лявонам Вольскім. Рок-каранацыя 2004—2005  200px  гурт «J:морс»  Мінскі поп-рок гурт, заснаваны ў 1999 годзе.  Рок-каранацыя 2006  200px  гурт «Rasta»   Гомельскі метал-гурт. Рок-каранацыя 2007  200px  гурт «Neuro Dubel»  Рок-каранацыя 2008  200px  гурт «Ляпіс Трубяцкі»  Рок-каранацыя 2009  200px  гурт «Без Билета»  Альтэрнатыўны гурт з Вілейкі, заснаваны ў 1999 годзе. Рок-каранацыя 2010   Галоўная рок-карона не ўручалася  Рок-каранацыя 2011  200px  гурт «Pomidor/OFF»  Мінскі гурт, лідарам якога з'яўляецца Аляксандр Памідораў.

 Гл. таксама 
 Рок-кола

 Спасылкі 
 Афіцыйны канал на YouTube

Катэгорыя:Рок-каранацыя